Med bakgrunn i konsumprisindeksen, generelle sesongjusteringer og behov for økt egenkapital, melder Visjon Norge at prisen på evig frelse fra Gud vil øke fra 55.500 kroner til 60.500 kroner fra mandag 2. mars.

Dermed har prisen økt med 10500 kroner på et halvt år.

– Dette er jo ikke noe Gud vil, men selv ikke Herren rår over inflasjon og slike uforutsette variabler, sier pastor Jan Hanvold i Visjon Norge.

Det er som vanlig Hanvold som vil ta vare på pengene til Gud har brukt for dem.

– Så langt har ikke det behovet meldt seg, men det føles nok godt for både Gud, Den hellige ånd og Jesus å vite at de har noe i bakhånd hvis det plutselig skulle knipe. Jeg sørger for at de får litt rente på pengene sine, sier Hanvold.

Kritikken har haglet mot TV-pastoren i mange år. Flere mener Hanvold prediker at kun rike har råd til Guds evige frelse.

– Jesus sa at “Ingen kan tjene to herrer. Dere kan ikke tjene både Gud og Mammon”, så jeg gjør jo folk en tjeneste når je… Gud legger på prisene.

– Men hva med alle som faktisk ikke har råd?

– Slapp av, det kommer en løsning for dem også.

– Som er..?

– Jeg snakket med Gud her om dagen. Han varslet salg før påske.